ரிசர்வ் வங்கி பணபுழக்கத்தை கட்டுப்படுத்த CRR (Cash Reserve Ratio) ஐ தொடர்ந்து உயர்த்தி வருவதால் பாதிக்கப்படுவது வங்கியில் கடன் வாங்கி வீடு வாங்கியிருக்கும் சாதாரண சம்பளக்காரனே தவிர இத்தகைய கருப்பு பண முதலைகள் இல்லை. 2002 ம் ஆண்டுகளில் ஏழரை சதவிகிதத்திற்கும் எட்டு சதவீதத்திற்கு கூப்பிட்டு கூப்பிட்டு கடன் கொடுத்த வங்கிகள் இன்று ரிசர்வ் வங்கியின் இந்த கடுமையான நடவடிக்கைகளால் 12 முதல் 14 சதவிகிதமாக வீட்டு கடன் வட்டியை மாற்றி அமைத்துள்ளது. ஒரு சதவிகித வட்டி உயர்வு என்பது 20 வருட வீட்டு கடன் வாங்கியவருக்கு லட்சக்கணக்கான ரூபாய்கள் இழப்பு என்பது இங்கு வருத்தத்துடன் குறிப்பிட வேண்டிய விசயம்.